"Tuld ma tulin viskama maa peale. " Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
On taas One Way saate aeg.
Saate toob teieni
Soome misjoniühendus One Way Mission.
Tere tulemast saatesse!
Arto Sädeaho jätkab eelmise nädala õpetust.
Enne näeme filmi One Way tööst Iisraelis.
Siioni pärast ma ei vaiki ega jää rahule Jeruusalemma pärast,
enne kui tema õigus hakkab paistma
ja tema pääste põleb otsekui tõrvik. - Jesaja 62:1
One Way Iisraelis
Iisraeli riigi sündi nimetatakse aja kellaks.
Jumala silmatera Iisrael mängib pearolli ajaloosündmustes
ja on paljudele komistuskiviks.
Iisraeliskäijale avanevad Piibli sündmused ja kohad
uuel moel igal sammul.
Siit algas kõik.
Siin nuttis Jeesus Jeruusalemma pärast
ja kandis risti Kolgatale.
Siin andis Ta oma elu kogu inimkonna eest,
et lunastada mitte üksnes juute, vaid kõiki rahvaid
patu ja surma meelvallast igavesse ellu.
Siin tõusis Ta kolmandal päeval surnuist
ja käskis oma jüngreil jagada rõõmusõnumit kõigile rahvaile
kuni maailma äärteni.
Täna on Iisrael silmitsi ehk oma ajaloo suurimate ohtudega.
Lõunast ja Gazast tulistatud rakettide
ning Süüriast lähtuvate provokatsioonide tõttu.
Ka antisemitism tõstab tänases Euroopas pead,
isegi nii lähedal kui naaberriigis Rootsis.
See nõuab kristlaste palveid ja ponnistusi,
et mõistaksime, millisel ajal elame
ja mis maailmas toimub.
Keset kõike seda tegutseb Iisraeli Jumal siiski imeliselt.
One Way teeb Iisraelis tööd kohalike partnerite kaudu.
Nii mõnigi soomlane on käinud One Way misjonireisidel Pühal maal.
Jeruusalemmas tegutseb One Way pikaajaline koostööpartner
Kol Ba'Midbari kogudus.
Nad evangeliseerivad aktiivselt nii Iisraelis
kui ümbritsevais araabiariikides.
Vaimset ärkamist võib selgelt tunda ka araabiamaade moslemite seas.
Paljud on evangeeliumi suhtes vastuvõtlikud.
Meil on mitmeid teenistusi.
Jagame evangeeliumi juutidele ja araablastele.
Iisraelis on suur vajadus evangeeliumi järele.
Juudi ja araabia kogukonnas on kokku ehk vaid 20 000 kristlast.
Seda pole just palju.
Paljud kogudused on nõrgad.
Püüame barjääre murda ja lõhesid ületada,
ning teha koostööd nii juutide kui araablastega.
Tihti käivad meil külas evangeliseerimistiimid.
Hetkel on meil külas 8-liikmeline naistegrupp.
Meil oli koos tore.
Jagasime heebrea- ja araabiakeelseid Uusi Testamente.
Viisin neid erinevatesse Jeruusalemma rajoonidesse.
Nad olid väga põnevil, kuna olid Iisraelis varemgi olnud,
kuid polnud kunagi evangeeliumi jaganud.
Iisraellased armastavad turiste, aga mitte evangeliseerivaid.
Kui iga, kus tahes turistina rändav kristlane levitaks evangeeliumi,
oleks see väga tore.
One Way aitab toetada ka koguduse turvakodu naistele,
mis aitab nii juudi kui araabia naisi.
Neil on erinevad taustad ja erinevad olukorrad.
Mõned on siin paar kuud, teised mõne nädala
või mõne päeva.
Turvakodu juhataja soovib, et Jumal saadaks just need naised,
kes Tema meelest turvakodu abi ja toetust vajavad.
Donna koos abikaasa Doni Simoniga otsivad uusi ruume
üksnes naistekodule,
et see oleks lahus koguduse ülejäänud tööst.
Kuigi töö on väiksemahuline, on see oluline neile,
kes on raskustesse sattunud ja siit abi saavad.
Jeruusalemmas teeme koostööd ka Alliance'i kogudusega,
mis toimetab abi Läänekaldale ja Gazasse.
Töö on poliitilise olukorra tõttu ohtlik ja raske.
Läänekaldal on rohkelt araabia kristlasi,
kes elavad tugeva surve all.
Neile toimetatakse toidu- ja riideabi.
Vaimne side araabia kristlastega on raskustes oluline.
Peredes ja koguduses rõõmustatakse osadusest,
mida kogeme vaid Kristuses.
Iisraeli riik elab erinevate väljakutsete keskel.
Kuna see on regiooni ainus demokraatia,
voolab sinna pidevalt põgenikke,
muuhulgas Sudaanist, Darfourist ja Eritreast.
Paljud põgenikud on kristlased ega taha naasta moslemiriikidesse,
kus neid taga kiusatakse.
Teised aga põgenevad kaootilise olukorra eest
või otsivad mingitki sissetulekut.
Osa tulijaist püüab Iisrael integreerida
ja leida neile tööd kibutseis. Osa saadetakse kodumaale tagasi.
Viimasel ajal on erinevad kogudused ja üksikkristlased
ärganud reageerima olukorra vajadustele.
Kol BaMidbar alustas toidujagamist põgenikele.
3 - 4 korda nädalas pakub supiköök sooja toitu rohkem kui 100 mehele.
Enamikul põgenikest pole eluaset.
Nad elavad parkides ja püüavad mingitki tööd leida.
Paljudel on kodumaal pere.
On selge, et nende seas levivad kuritegevus, uimastid ja must töö.
Vaimsed vajadused on karjuvad.
Tel Avivis on Neve Shanani kvartal, mille kõrvaltänavail prostitutsioon
ja uimastid on argipäevane asi.
Neve Shananis tegutsev Lootuse Uks
on samuti One Way koostööpartner.
Keskuse tööpõhimõte on lihtne:
prostituutidest naistele pakutakse süüa, puhkamis- ja pesemisvõimalust
ning ka riideid.
Tööd kannab Kristuse armastus
raskustesse sattunud ja kadunud inimeste vastu.
Vabatahtlikuina töötab kirju seltskond,
kelle seas on nii juute kui kristlasi.
Töös prostituutidega on omad väljakutsed.
Nad töötavad tänavail 10 -15 tundi päevas
ja kasutavad kogu raha uimastitele.
Mõned uimastid röövivad une ja inimene ei suuda magada.
Tänavaelu on ka ohtlik.
Röövimised ja peksmised on tavalised.
Lõpuni räsitud naine ei jaksa vahel pärast söömist muud,
kui panna pea taldrikule ja unne suikuda.
Sellise katkise inimese südamesse silla ehitamiseks
ja tema usalduse võitmiseks on vaja tõelist Kristuse armastust.
Paljud on keskusse saabudes kogenud elus lapsest peale
jätkuvat vägivalda, ärakasutamist ja hülgamist.
Lootuse Ukses kogeb ta inimväärikat kohtlemist.
Iisraelis pole just palju võimalusi tõsistest uimastitest vabanemiseks.
Kristliku rehabilitatsioonitöö kaudu
võiks vabanejate arv märgatavalt suurem olla.
Asjad liiguvad edasi tasahilju.
Keskuse kaudu pääseb pidevalt naisi uut elu alustama,
ikka üks korraga.
Hetkel otsib Lootuse Uks oma tähtsale tööle uusi ruume.
Keskuse juht Faith peab hetkel olulisimaks palvetoetust.
Inimeste viletsus pole Jeesuse ajast muutunud.
Jumal tegutseb siiski imeliselt seal, kus häda kõige suurem.
Mina olen maailma valgus.
Kes järgneb mulle, ei käi pimeduses,
vaid tal on elu valgus.” - Johannese 8:12
Selline on One Way töö Iisraelis.
Nüüd on käes õpetuse järg.
Arto Sädeaho jätkab eelmise nädala õpetust.
One Way pühapäevapidu kell 12.00, Vuorikatu 19, Helsingis
Vanades õnnistustes ei saa elada. Eilne manna rikneb.
Jumal tahab anda uut, Jumal tahab puudutada.
Kui sina tunned täna,
et su usuelu on kui mullaga täidetud kaev,
kus vesi ei liigu või on ehk mingit mudast vett,
on aeg avaneda ja paluda, et Jumal avaks su elus uut.
On õnnistav näha, kuidas Iisak kaevas kaevu.
Seejärel liikus ta edasi ja siis ilmus talle Issand.
Enne seda tahaksin veel veidi rääkida kaevust,
mille üle ei tülitsetud. 1 Moosese 26:22.
Ta nimetas selle kaevu Rehobotiks, mis tähendab avarat kohta.
Teil on ehk meeles Psalm 18,
kus Taavet laulab Jumalale kiitust pärast kõikide probleemide võitmist.
Ta räägib, kuidas Jumal tõi ta välja lagedale.
See ei tähenda tingimata, et välistes oludes midagi muutuks,
kuid vaimus võib kogeda, et ollakse avaras kohas.
Taavet jätkab, et ta oli Jumalale meelepärane.
Rääkisin viimati sellest, kui oluline on Jumala soosing.
Piibel ütleb, et Jumal paneb isegi meie vaenlased meiega ära leppima,
kui oleme Talle meelepärased.
Taaveti igatsus on ka minu igatsus, ja usun, et ka sinu oma -
et võiksime olla Jumalale meelepärased.
Jumala soosing võib puhata meie elu ja teenistuse üle.
Kuigi Iisak polnud hiilgav isiksus, näeb tema elust,
et tal oli Jumala soosing.
Ta oli õiges kohas
ja ta mõistis õigel ajal Jumala plaanides edasi liikuda.
Selles on oma õnnistus. Piibel räägib,
et Issand ilmus just Beer-Sebas.
Issand ilmutas end Iisakile.
Millal sa viimati kogesid ühel või teisel moel,
et Jumal ilmutas sulle ennast?
See ei paistnud Iisaki elus igapäevane asi olevat,
kuigi ta käis Jumala plaanides ja oli Jumala oma.
Me ei koge tingimata alati suuri ilmutusi.
Mõtisklesime kord, mis tähendab, kui ingel ilmub,
või kogeme muid vägevaid nägemusi.
See juhtus tavaliselt alati siis, kui Jumal tahtis anda uut suunda
või valgustada midagi inimesele, kelle Ta oli valinud.
Me ei näe ilmutusi vaid selleks, et võiksime nendega uhkustada.
Kui sa iga päev ilmutusi näed, pole see eriti tõsiseltvõetav.
Prohvetiamet on teine asi,
kuid pidevas ilmutustenägemises ma kahtleksin.
Sa võid Jumalalt iga päev sisimas ilmutusi saada
ja selles mõttes võime öelda,
et Ta räägib oma Sõna kaudu iga päev ja pidevalt.
Aga mingid video-sarnased ilmutused ...
Ma pole neid kunagi näinud, kuid Jumal on muidu selgelt rääkinud.
Oluline pole see, kuidas Jumal räägib,
vaid see, et Ta räägib, ja sa mõistad,
et nüüd räägib Jumal ja mitte inimene.
Prohvet ei peagi ütlema, et tegemist on prohveteeringuga.
Inimesed mõistavad, et Jumal räägib tema kaudu.
Pole vaja oma ande ja oskusi rõhutada.
Need ilmnevad täiesti loomulikult.
Mida loomulikumalt need ilmnevad, seda usaldusväärsemad nad on.
Innustusin sellest liialt.
Üritame oma teema juurde naasta.
Tahaksin rääkida veel edasi liikumisest,
nagu Iisak läks edasi Beer-sebasse.
Ta oli mõistnud, et kuigi Rehobotis oli ruumi,
oli see siiski vaid puhkepaik jõu kogumiseks.
Iisak oli omandanud õppetunni - et ta ühte kohta kinni ei jääks.
Ta mõistis, et tuli edasi minna, et see polnud veel lõppsiht.
Olen märganud oma kutsumises,
et mul on erinevaid ülesandeid ja erinevaid sidemeid.
Need on olnud selle aja ja selle koha jaoks,
kuid see ei tähendanud, et see oleks olnud lõplik ülesanne.
Peame siiski vaimus tundlikud olema, et kuuleksime, kuhu Vaim meid juhib
ja mida Jumal südames räägib.
Kui oleme vaimus tundlikud, võime kogeda sellist juhtimist,
mida nn "normaalne kristlane" ei koge.
See on halb väljend.
Kristlase normaalne elu peaks elatama osaduses Jumalaga,
kus tõesti kogetakse, et Jumal juhatab.
Kui hommikul palvetad, et Ta sind juhataks,
võib Ta mõjutada sind sinu tahte ja tegemiste läbi.
Jumal ju kuuleb su palveid. Sel juhul tead, et Jumal viib edasi.
Oma parimaid juhtimisi olen kogenud täiesti loomulikult.
Siis kui arvasin, et tegemist on geniaalse juhtimisega,
tuli hiljem välja, et see polnudki juhtimine.
Kuna Jumal teab, kuidas Ta meid on ehitanud,
võib Ta mõjutada meie tahtmist ja tegemist.
Iisak liikus edasi. Ta ei jäänud ühte kohta kinni.
Beer-Sebas koges Iisak, kuidas Jumal talle ilmus,
ja seal koges ta ka õnnistust.
Tema visioon, mis oli ehk tuhmunud,
sai seal Jumala ilmumise tõttu uuendatud.
Ja öeldakse, et ta ehitas altari ja hüüdis appi Issanda nime.
Ja see polnud saladus.
Teisedki nägid, et ta oli saanud midagi uut.
Meil võib olla usuelus pikki etappe, kus oleme vaimselt produktiivsed
ja tunneme, et asjad sujuvad, kuid nägemus võib kuidagi vaibuda.
Kas sinus on nägemus Jumala tõelisusest, kõikvõimsusest,
Jumala puudutusest su elus või on see kuidagi vaibunud?
Jumal tahab uuendada.
Ehk tähendavad sinu raskused,
et Jumal tahab sind usukasvus edasi viia.
Seda võib Iisaki elust õppida.
Seal räägitakse, et kui Jumal end ilmutas,
ehitas Iisak pärast seda altari ja hüüdis appi Issanda nime.
Seejärel püstitas ta telgi ehk hakkas tõsiselt tegutsema.
Jumalal oli tema jaoks rohkem varuks.
Siis kaevati veel üks uus kaev ja ta asus elama Beer-Sebasse
ega liikunud enam edasi, kuna teadis,
et see on Jumala antud koht.
On selliseidki inimesi, kes ei leia kunagi oma kohta.
Nad otsivad alati uut ja käivad pidevalt ringi.
Ja kui neile pakutakse mingit ülesannet, ütlevad nad:
No vaatame, mida Jumal räägib.
Ja tundub, et Jumal ei räägi neile kunagi mingist ülesandest.
Iisak oli hea näide sellest, et kuhu iganes ta läks,
hakkas ta seal vastutustundlikult tegutsema.
See on hea ja terve vaimne eluviis - teeni Jumalat seal, kus sa oled.
Ja kui tuleb aeg, juhatab Jumal edasi.
Iisaki elus algas viljakas etapp.
Räägitakse, et needki, kes varem Iisaki vastu olid,
tulid tema juurde ja otsisid lepitust.
Ütlesin juba, et kui mees või naine on Jumalale meelepärane,
paneb Ta tema vaenlasedki nendega rahu tegema.
Loen 1. Moosese 26:28 -
Me näeme selgesti, et Issand on sinuga."
Polnud midagi ebaselget.
Iisaki ja tema rahva teenimistöös oli ilmselge, et Issand on nendega.
Nad lisasid veel: "Sina oled ju nüüd Issanda õnnistatu!"
Mõelge, milline on elu Issanda õnnistatuna?
See ei tähenda, et see tingimata kerge oleks.
Kui oma töös edukas oled, võib tekkida kadedus,
aga kui sa tülitsema ei hakka ja edasi liigud,
ning teenid seal, kus Jumal võimaluse annab,
ja kui sealgi peaks sulguma, liigud edasi, kuhu Jumal tee avab,
leiad lõpuks oma õige koha ja su vaenlasedki peavad tunnistama,
et oled Issanda õnnistatu ja Issand hoolitseb su eest.
Sa ei pea enda eest võitlema.
Rääkisin eelmine kord ühest imelisest juhtimismõttest,
millele ühel reisil pihta sain: Let go and let God -
Lase lahti ja lase Jumalal asjade eest hoolitseda.
Iisak oli eeskujulik näide inimesest,
kes lasi Jumalal asjade eest hoolt kanda.
Ta hoolitses oma vastutuse eest, kuid ei sekkunud Jumala omasse,
ta tegi ruumi, elas rahus, keskendus olulisele
ja tema töö õnnestus.
Kui mõtlen One Way Missionile,
olen siingi kõige keskel sellist hoiakut näinud.
On olnud rahu ja hingamine ning soov teha tööd,
austada Jumala nime ja teenida Teda;
edendada jumalariigi asju ja eesmärke.
Mulle meenub üks kogemus,
mis ühtedel juhtidel ühes teises kontekstis oli.
Neid rünnati, neid mustati.
Nad olid võtnud hoiaku,
et nad isegi ei vasta sellistele süüdistustele,
vaid keskenduvad olulisele.
Võtame klassikalise näite, nagu Lasse Virén.
Toimus väike rüselemine ja mees kukkus.
Kui ta oleks pahandanud ja hakanud kaasjooksjaid ründama,
oleks võit võinud tulemata jääda.
Ta tõusis püsti, jätkas jooksu ja võitis kuldmedali.
Meie oleme elu jooksurajal, meil on omad ülesanded
ja omad jooksud joosta.
Me ei saa joosta teiste jooksu; ei tasugi eriti teiste jooksu jälgida.
Aitame, kus vajalik, kuid keskendugem oma jooksule
ja kui kord kohale jõuame, ununeb kõik vaevanägemine.
Võime tänada Jumalat ja oma Päästjat selle eest,
mida Ta meile usaldanud on.
Mida iganes sa ka koged, Piibel ütleb,
et see on hetkeline ja mööduv viletsus,
võrreldes tulevase auga, mis meid kord ees ootab.
Jumal õnnistagu teid kõiki!
Aitäh vaatamast! Loodetavasti kohtume nädala pärast!
Nägemiseni!
"Tuld ma tulin viskama maa peale. " Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
TõIge: Monika Jaaguri